Η **Ντέμπορα Φέλντμαν** (γεν. 17 Αυγούστου 1986 στη Νέα Υόρκη) είναι αμερικανο-γερμανίδα εβραία συγγραφέας. Στο αυτοβιογραφικό της μυθιστόρημα *Unorthodox* (2012) περιέγραψε τα βιώματά της ως παιδί και νέα γυναίκα μέλος μιας φονταμενταλιστικής υπερ-ορθόδοξης εβραϊκής κοινότητας στην περιοχή Williamsburg της Νέας Υόρκης. Το βιβλίο ήταν πολύ επιτυχημένο στις ΗΠΑ και πούλησε εκατομμύρια αντίτυπα. Στα ελληνικά εκδόθηκε το 2020 με τον τίτλο "Unorthodox: το τίμημα της προσωπικής μου ελευθερίας". Το 2020 παρουσιάστηκε και στο Netflix μια μίνι σειρά βασισμένη στο βιβλίο. Η Feldman είναι επίσης μια από τις πέντε γυναίκες που παρουσιάζονται στο ελβετο-γερμανικό ντοκιμαντέρ του 2018 *#Female Pleasure*.

Βιογραφικά στοιχεία
-------------------

Η Ντέμπορα Φέλντμαν μεγάλωσε σε μια χασιδική κοινότητα στο Μπρούκλιν της Νέας Υόρκης. Σύμφωνα με τις αφηγήσεις της, στην κοινότητα αυτή τον καθοριστικό ρόλο παίζει ο ραββίνος. Οι άντρες αφιερώνονται στην ανάγνωση και ερμηνεία του Ταλμούδ. Οι γάμοι κανονίζονται από την κοινότητα (κυρίως τον ραββίνο). Τα παιδιά διαπαιδαγωγούνται έτσι ώστε να αποφεύγουν τις επαφές με άλλες ομάδες, ακόμη και πολλές άλλες εβραϊκές ομάδες, που θεωρούνται "αμαρτωλές". Ιδίως η ομάδα στην οποία μεγάλωσε η Φέλντμαν, το ολοκαύτωμα θεωρείται τιμωρία από τον θεό και για τον λόγο αυτό επιβάλλεται στην κοινότητα ένας θρησκευτικός βίος εγκράτειας. Τα δικαιώματα της γυναίκας στην κοινότητα είναι εξαιρετικά περιορισμένα.

Η Φέλντμαν αφηγείται πως μεγάλωσε με τους παππούδες της, οι οποίοι επέζησαν του Ολοκαυτώματος της Ουγγαρίας. Άρχισε να διαβάζει το Ταλμούδ, κάτι που στην κοινότητά της απαγορεύεται για τις γυναίκες. Στα δεκαεφτά της παντρεύτηκε με κανονισμένο γάμο και στα δεκαεννιά της γέννησε τον γιό της. Καθότι δεν ήταν ικανοποιημένη με τις συνθήκες της ζωής της και δεν μπορούσε να φανταστεί το μέλλον του γιού της μέσα στην κοινότητα, αποφάσισε να την εγκαταλείψει. Με συνεχείς αγώνες κατάφερε να επιβιώσει και στη συνέχεια να εκδώσει το αυτοβιογραφικό της βιβλίο Unorthodox, όπου περιγράφει τη ζωή της στην κοινότητα. Το βιβλίο γνώρισε στις ΗΠΑ μεγάλη επιτυχία. Στη συνέχεια μετακόμισε στη Γερμανία, κυρίως για να ζήσει από κοντά τον λαό που οδήγησε στο θάνατο πολλούς συγγενείς της, όπως περιγράφει στο τρίτο αυτοβιογραφικό της βιβλίο *Überbitten.*

Εκδόσεις
--------

* *Unorthodox – The Scandalous Rejection of My Hasidic Roots.* Simon and Schuster, Νέα Υόρκη 2012, ISBN 978-1-4391-8700-5.
	+ *Unorthodox: το τίμημα της προσωπικής μου ελευθερίας.* Μετάφραση από τον Χαράλαμπο Γιαννακόπουλο. ΕΚΔΟΣΕΙΣ ΠΑΠΑΔΟΠΟΥΛΟΣ, Αθήνα 2020, (ISBN 978-960-484-611-5)
* *Exodus: A Memoir (Έξοδος: Απομνημονεύματα).* Plume, 2015, ISBN 978-0-14-218185-0.
* *Überbitten.* Μετάφραση από τον Christian Ruzicska. Secession Verlag für Literatur, Ζυρίχη 2017, ISBN 978-3-442-71614-2.

Παραπομπές
----------

1. ↑  (Τσεχικά) *Česko-Slovenská filmová databáze*. 2001. 444451.
2. ↑  «O, The Oprah Magazine». (Αγγλικά) *O, The Oprah Magazine*.
3. 1 2  *Czech National Authority Database*. zmp20191037071. Ανακτήθηκε στις 1  Μαρτίου 2022.
4. ↑  Ανακτήθηκε στις 14  Ιουνίου 2019.
5. ↑  Florian Felix Weyh (30 Ιουλίου 2017). «Suche nach einer neuen Identität». *www.deutschlandfunk.de*. Ανακτήθηκε στις 3 Αυγούστου 2017.
6. ↑  Deborah Feldman (6 Σεπτεμβρίου 2017). «Was ich an dieser Gesellschaft schätze». *plus.faz.net*. Ανακτήθηκε στις 11 Σεπτεμβρίου 2017. [*νεκρός σύνδεσμος*]
7. ↑  Deborah Feldman (8 Μαρτίου 2016). «Leben unter Fundamentalisten» (στα Γερμανικά). Stern. Ανακτήθηκε στις 1 Αυγούστου 2016.
8. 1 2  Ντέμπορα Φέλντμαν (2020). *Unorthodox: το τίμημα της προσωπικής μου ελευθερίας*. Μετάφραση από τον Χαράλαμπο Γιαννακόπουλο. ΕΚΔΟΣΕΙΣ ΠΑΠΑΔΟΠΟΥΛΟΣ. ISBN 978-960-484-611-5.
9. ↑  Deborah Feldman (2017). *Überbitten* (στα Γερμανικά). Μετάφραση: Christian Ruzicska. Zürich: Secession Verlag für Literatur. ISBN 978-3-442-71614-2.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ντέμπορα Φέλντμαν** |

* Ντέμπορα Φέλντμαν στην IMDb
* Αρχική σελίδα της Deborah Feldman

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 166533975
* LCCN: n2011004122
* ISNI: 0000 0001 1389 5825
* GND: 1050233182
* SUDOC: 254629067
* BNF: cb17939189b (data)
* BIBSYS: 1585570378370
* NDL: 031329497
* NKC: zmp20191037071

 |

 |